ddrg/super_eurlex huggingface dataset:
Presuda Općeg suda od 28. lipnja 2019. — Intercept Pharma i Intercept Pharmaceuticals protiv EMA-e

(predmet T-377/18) (1)

(„Pristup dokumentima - Uredba (EZ) br. 1049/2001 - Dokumenti u EMA-inu posjedu koji sadržavaju informacije koje su tužitelji dostavili u okviru odobrenja za stavljanje u promet lijeka Ocaliva - Odluka kojom se trećoj osobi odobrava pristup dokumentu - Izuzeće u vezi sa zaštitom sudskih postupaka”)

(2019/C 288/64)

Jezik postupka: engleski

Stranke

Tužitelji: Intercept Pharma Ltd (Bristol, Ujedinjena Kraljevina) i Intercept Pharmaceuticals, Inc. (New York, New York, Sjedinjene Američke Države) (zastupnici: L. Tsang, J. Mulryne, E. Amos, H. Kerr-Peterson, solicitors, i F. Campbell, barrister)

Tuženik: Europska agencija za lijekove (zastupnici: u početku, S. Marino, S. Drosos, A. Rusanov i T. Jabłoński, a zatim S. Marino, S. Drosos, T. Jabłoński, R. Pita i G. Gavriilidou, agenti)

Predmet

Zahtjev na temelju članka 263. UFEU-a za poništenje EMA-ine odluke ASK-40399 od 15. svibnja 2018. kojom se trećoj osobi, na temelju Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.) odobrava pristup dokumentu koji sadržava informacije koje su podnesene u okviru zahtjeva za odobrenje za stavljanje u promet lijeka Ocaliva.

Izreka

1. Tužba se odbija.

2. Društvima Intercept Pharma Ltd i Intercept Pharmaceuticals, Inc. nalaže se snošenje troškova.

(1) SL C 311, 3.9.2018.
C 263/45

Presuda Općeg suda od 12. lipnja 2019. — Advance Magazine Publishers protiv EUIPO-a — Enovation Brands (VOGUE)

(predmet T-346/18) (1)

(„Žig Europske unije - Postupak povodom prigovora - Prijava verbalnog žiga Europske unije VOGUE - Raniji verbalni žig Europske unije VOGA - Obustava upravnog postupka - Pravilo 20. stavak 7. točka (c) Uredbe (EZ) br. 2868/95 (koje je postalo članak 71. stavak 1. Delegirane uredbe (EU) 2018/625) - Pravilo 50. stavak 1. Uredbe br. 2868/95”)

(2019/C 263/51)

Jezik postupka: engleski

Stranke

Tužitelj: Advance Magazine Publishers, Inc. (New York, New York, Sjedinjene Američke Države) (zastupnici: T. Alkin, barrister i N. Hine, solicitor)

Tuženik: Ured Europske unije za intelektualno vlasništvo (zastupnici: D. Gája i H. O’Neill, agenti)

Druga stranka u postupku pred žalbenim vijećem EUIPO-a, intervenijent u postupku pred Općim sudom: Enovation Brands, Inc. (Aventura, Florida, Sjedinjene Američke Države) (zastupnik: R. Almaraz Palmero, odvjetnik)

Predmet

Tužba podnesena protiv odluke četvrtog žalbenog vijeća EUIPO-a od 27. ožujka 2018. (predmet R 259/2017-4), koja se odnosi na postupak povodom prigovora između društava Enovation Brands i Advance Magazine Publishers.

Izreka

1. Poništava se odluka četvrtog žalbenog vijeća Ureda Europske unije za intelektualno vlasništvo (EUIPO) od 27. ožujka 2018. (predmet R 259/2017-4).

2. EUIPO snosit će vlastite troškove te troškove društva Advance Magazine Publishers, Inc.

3. Društvo Enovation Brands, Inc. snosit će vlastite troškove.

(1) SL C 268, 30. 7. 2018.
C 230/34

Presuda Općeg suda od 23. svibnja 2019. — Holzer y Cia protiv EUIPO-a — Annco (ANN TAYLOR i AT ANN TAYLOR)

(spojeni predmeti T-3/18 i T-4/18) (1)

(„Žig Europske unije - Postupak za proglašavanje žiga ništavim - Verbalni i figurativni žig Europske unije ANN TAYLOR i AT ANN TAYLOR - Apsolutni razlog za ništavost - Članak 59. stavak 1. točka (b) Uredbe (EU) 2017/1001 - Zla vjera”)

(2019/C 230/42)

Jezik postupka: engleski

Stranke

Tužitelj: Holzer y Cia, SA de CV (Mexico, Meksiko) (zastupnici: N. Fernández Fernández-Pacheco i A. Fernández Fernández-Pacheco, odvjetnici)

Tuženik: Ured Europske unije za intelektualno vlasništvo (zastupnici: A. Lukošiūtė i H. O’Neill, agenti)

Druga stranka u postupku pred žalbenim vijećem EUIPO-a, intervenijent u postupku pred Općim sudom: Annco, Inc. (New York, New York, Sjedinjene Američke Države) (zastupnici: D. Rose, J. Warner, E. Preston, solicitors i P. Roberts, QC)

Predmet

Dvije tužbe podnesene protiv odluka drugog žalbenog vijeća EUIPO-a od 2. i 8. studenoga 2017. (predmeti R 2370/2016-2 i R 2371/2016-2), koje se odnose na dva postupka za proglašavanje žiga ništavim između društava Annco i Holzer y Cia.

Izreka

1. Tužbe se odbijaju.

2. Društvo Holzer y Cia, SA de CV snosit će vlastite troškove kao i one Ureda Europske unije za intelektualno vlasništvo (EUIPO) i društva Annco, Inc.

(1) SL C 72, 26. 2. 2018.
Presuda Općeg suda od 3. travnja 2019. — Medrobotics protiv EUIPO-a (See More. Reach More. Treat More.)

(predmet T-555/18) (1)

(„Žig Europske unije - Prijava verbalnog žiga Europske unije See More. Reach More. Treat More. - Apsolutni razlog za odbijanje - Nepostojanje razlikovnog karaktera - Članak 7. stavak 1. točka (b) Uredbe (EU) 2017/1001”)

(2019/C 187/85)

Jezik postupka: engleski

Stranke

Tužitelj: Medrobotics Corp. (Raynham, Massachusetts, Sjedinjene Američke Države) (zastupnici: B. Bittner i U. Heinrich, odvjetnici)

Tuženik: Ured Europske unije za intelektualno vlasništvo (zastupnici: A. Folliard-Monguiral i H. O’Neill, agenti)

Predmet

Tužba protiv odluke drugog žalbenog vijeća EUIPO-a od 18. srpnja 2018. (predmet R 463/2018-2), koja se odnosi na prijavu za registraciju verbalnog znaka See More. Reach More. Treat More. kao žiga Europske unije.

Izreka

1. Tužba se odbija.

2. Društvu Medrobotics Corp. nalaže se snošenje troškova postupka.

(1) SL C 427, 26. 11. 2018.
C 187/77

Presuda Općeg suda od 11. travnja 2019. — Pharmadom protiv EUIPO-a — Objectif Pharma (WS wellpharma shop)

(predmet T-403/18) (1)

(„Žig Europske unije - Postupak povodom prigovora - Prijava figurativnog žiga Europske unije WS wellpharma shop - Raniji nacionalni verbalni žig WELL AND WELL - Relativni razlog za odbijanje - Vjerojatnost dovođenja u zabludu - Članak 8. stavak 1. točka (b) Uredbe (EU) 2017/1001”)

(2019/C 187/82)

Jezik postupka: francuski

Stranke

Tužitelj: Pharmadom (Boulogne-Billancourt, Francuska) (zastupnik: M.-P. Dauquaire, odvjetnik)

Tuženik: Ured Europske unije za intelektualno vlasništvo (zastupnici: S. Pétrequin i A. Folliard-Monguiral, agenti)

Druga stranka u postupku pred žalbenim vijećem EUIPO-a, intervenijent u postupku pred Općim sudom: Objectif Pharma (Vandoeuvre-lès-Nancy, Francuska) (zastupnik: A. Nappey, odvjetnik)

Predmet

Tužba protiv odluke petog žalbenog vijeća EUIPO-a od 23. ožujka 2018. (predmet R 1448/2017-5), koja se odnosi na postupak povodom prigovora između društava Pharmadom i Objectif Pharma.

Izreka

1. Tužba se odbija.

2. Pharmadomu se nalaže snošenje troškova.

(1) SL C 301, 27. 8. 2018.
Presuda Općeg suda od 14. prosinca 2018. – Inforsacom Logicalis protiv EUIPO-a – (Business and technology working as one)

(Predmet T-7/18) (1)

((„Žig Europske unije - Prijava verbalnog žiga Europske unije Business and technology working as one - Žig koji se sastoji od reklamnog slogana - Apsolutni razlog za odbijanje - Opisni karakter - Članak 7. stavak 1. točka (c) Uredbe (EU) 2017/1001”))

(2019/C 93/74)

Jezik postupka: njemački

Stranke

Tužitelj: Inforsacom Logicalis GmbH (Neu-Isenburg, Njemačka) (zastupnici: O. Spieker, A. Schönfleisch i M. Alber, odvjetnici)

Tuženik: Ured Europske unije za intelektualno vlasništvo (zastupnici: D. Hanf i D. Walicka, agenti)

Predmet

Tužba podnesena protiv odluke prvog žalbenog vijeća EUIPO-a od 20. listopada 2017. (predmet R 808/2017-1), koja se odnosi na prijavu za registraciju verbalnog znaka Business and technology working as one kao žiga Europske unije.

Izreka

1. Tužba se odbija.

2. Društvu Inforsacom Logicalis GmbH nalaže se snošenje troškova.

(1) SL C 72, 26. 2. 2018.
C 294/19

Presuda Općeg suda od 1. lipnja 2022. – Algebris (UK) i Anchorage Capital Group/Komisija

(Predmet T-570/17) (1)

(„Ekonomska i monetarna unija - Bankarska unija - Jedinstveni mehanizam za sanaciju kreditnih institucija i određenih investicijskih društava (SRM) - Sanacijski postupak koji se primjenjuje u slučaju kada subjekt propada ili mu prijeti propast - Usvajanje sanacijskog programa od strane SRB-a za Banco Popular Español - Delegiranje ovlasti - Obveza obrazlaganja - Načelo dobre uprave - Članak 20. Uredbe (EU) br. 806/2014 - Pravo na saslušanje - Pravo vlasništva”)

(2022/C 294/26)

Jezik postupka: engleski

Stranke

Tužitelj: Algebris (UK) Ltd (London, Ujedinjena Kraljevina), Anchorage Capital Group LLC (New York, New York, Sjedinjene Američke Države) (zastupnici: T. Soames, N. Chesaites, odvjetnici, i R. East, solicitor)

Tuženik: Europska komisija (zastupnici: L. Flynn i A. Steiblytė, agenti)

Intervenijenti u potporu tuženiku: Jedinstveni sanacijski odbor (zastupnici: J. King i M. Fernández Rupérez, agenti, uz asistenciju B. Meyringa, S. Schela, F. Fernández de Trocóniz Roblesa, T. Klupscha i S. Ianca, odvjetnici), Banco Santander, SA (Santander, Španjolska) (zastupnici: J. Rodríguez Cárcamo, A. Rodríguez Conde, D. Sarmiento Ramírez-Escudero, odvjetnici i G. Cahill, barrister)

Predmet

Zahtjev na temelju članka 263. UFEU-a kojim se traži poništenje Odluke Komisije (EU) 2017/1246 оd 7. lipnja 2017. o potvrđivanju sanacijskog programa za društvo Banco Popular Español S. A. (SL 2017., L 178, str. 15.).

Izreka

1. Tužba se odbija.

2. Društva Algebris (UK) Ltd i Anchorage Capital Group LLC snosit će vlastite troškove kao i troškove Europske komisije i društva Banco Santander, SA.

3. Jedinstveni odbor za rješavanje (SRB) snosit će vlastite troškove.

(1) SL C 392, 20. 11. 2017.
1.

Eulexu Kosovo nalaže se osobi SC isplatiti naknadu pretrpljene imovinske štete jednaku iznosu 19 mjesečnih bruto plaća, kojem valja dodati dnevnice i dodatak na plaću, u iznosu koji bi odgovarao slučaju da je potonji ugovor o radu bio produljen do 14. lipnja 2018., kao i naknadu za pretrpljenu neimovinsku štetu, procijenjenu ex æquo et bono na iznos od 50.000 eura.
Presuda Općeg suda od 20. siječnja 2021. – Foundation for the Protection of the Traditional Cheese of Cyprus named Halloumi/EUIPO – M. J. Dairies (BBQLOUMI)

(Predmet T-328/17 RENV) (1)

(„Žig Europske unije - Postupak povodom prigovora - Prijava figurativnog žiga Europske unije BBQLOUMI - Raniji verbalni kolektivni žig Europske unije HALLOUMI - Relativni razlog za odbijanje - Nepostojanje vjerojatnosti dovođenja u zabludu - Članak 8. stavak 1. točka (b) Uredbe (EZ) br. 207/2009 [koji je postao članak 8. stavak 1. točka (b) Uredbe (EU) 2017/1001]”)

(2021/C 79/37)

Jezik postupka: engleski

Stranke

Tužitelj: Foundation for the Protection of the Traditional Cheese of Cyprus named Halloumi (Nikozija, Cipar) (zastupnici: S. Malynicz, QC, V. Marsland, solicitor i S. Baran, barrister)

Tuženik: Ured Europske unije za intelektualno vlasništvo (zastupnici: D. Gája i V. Ruzek, agenti)

Druga stranka u postupku pred žalbenim vijećem EUIPO-a, intervenijent u postupku pred Općim sudom: M. J. Dairies EOOD (Sofija, Bugarska) (zastupnik: D. Dimitrova, odvjetnica)

Predmet

Tužba podnesena protiv odluke četvrtog žalbenog vijeća EUIPO-a od 16. ožujka 2017. (predmet R 497/2016-4), koja se odnosi na postupak povodom prigovora između Foundation for the Protection of the Traditional Cheese of Cyprus named Halloumi i M. J. Dairies.

Izreka

1. Tužba se odbija.

2. Foundation for the Protection of the Traditional Cheese of Cyprus named Halloumi nalaže se snošenje troškova postupaka pokrenutih pred Općim sudom te žalbenog postupka pred Sudom.

(1) SL C 239, 24. 7. 2017.
C 163/23

Presuda Općeg suda od 10. ožujka 2021. – ViaSat/Komisija

(Predmet T-245/17) (1)

(„Tužba zbog propusta i za poništenje - Elektroničke komunikacijske mreže i usluge - Usklađeno korištenje frekvencijskog pojasa 2 GHz - Paneuropski sustav za pružanje pokretnih satelitskih usluga (MSS) - Odluka 2007/98/EZ - Usklađeni postupak odabira operatora - Odobrenja izdana odabranim operatorima - Odluka br. 626/2008/EZ - Poziv na djelovanje - Nepostojanje opomene - Komisijino zauzimanje stajališta - Nedopuštenost - Odbijanje djelovanja - Akt koji se ne može pobijati - Nedopuštenost - Nadležnost Komisije”)

(2021/C 163/28)

Jezik postupka: engleski

Stranke

Tužitelj: ViaSat, Inc. (Carlsbad, Kalifornija, Sjedinjene Američke Države) (zastupnici: E. Righini, J. Ruiz Calzado, P. de Bandt, M. Gherghinaru i L. Panepinto, odvjetnici)

Tuženik: Europska komisija (zastupnici: G. Braun, L. Nicolae i V. Di Bucci, agenti)

Intervenijenti u potporu tužitelju: Kraljevina Nizozemska (zastupnik: M. Bulterman, agent), Eutelsat SA (Pariz, Francuska) (zastupnici: L. de la Brosse i C. Barraco-David, odvjetnici)

Intervenijenti u potporu tuženiku: EchoStar Mobile Ltd (Dublin, Irska) (zastupnik: A. Robertson, QC), Inmarsat Ventures Ltd (London, Ujedinjena Kraljevina) (zastupnici: C. Spontoni, B. Amory, É. Barbier de La Serre, odvjetnici, i A. Howard, barrister)

Predmet

Primarno, zahtjev na temelju članka 265. UFEU-a kojim se traži da se utvrdi da je Komisija nezakonito propustila poduzeti određene mjere u okviru usklađene primjene pravila o pružanju pokretnih satelitskih usluga (MSS) u frekvencijskom pojasu 2 GHz i, podredno, zahtjev na temelju članka 263. UFEU-a za poništenje Komisijinih dopisa od 14. i 21. veljače 2017. kojima je odgovorila na tužiteljev poziv na djelovanje.

Izreka

1. Tužba se odbija.

2. Društvu ViaSat, Inc. nalaže se snošenje vlastitih troškova, kao i troškova Europske komisije.

3. Društvu Eutelsat SA, Kraljevini Nizozemskoj i društvima EchoStar Mobile Ltd i Inmarsat Ventures Ltd nalaže se snošenje vlastitih troškova.

(1) SL C 213, 3. 7. 2017.
C 399/45

Presuda Općeg suda od 19. rujna 2019. – BTC protiv Komisije

(predmet T-786/17) (1)

(„Arbitražna klauzula - Sporazum o dodjeli bespovratnih sredstava sklopljen u okviru Okvirnog programa eTEN o transeuropskim telekomunikacijskim mrežama - Projekt ‚SafeChemo’ - OLAF-ovo izvješće o istrazi kojime je utvrđena neprihvatljivost određenih izloženih izdataka - Povrat dijela isplaćenih iznosa - Protutužba”)

(2019/C 399/53)

Jezik postupka: njemački

Stranke

Tužitelj: BTC Srl (Bolzano, Italija) (zastupnici: L. von Lutterotti i A. Frei, odvjetnici)

Tuženik: Europska komisija (zastupnici: A. Katsimerou i B.- R. Killmann, agenti)

Predmet

S jedne strane, zahtjev koji se temelji na članku 263. UFEU-a i kojim se traži poništenje, kao prvo, Odluke Komisije Ares(2017) 4709558 od 27. rujna 2017., kojom se zahtijeva povrat iznosa plaćenog tužitelju provedbom Sporazuma C046311 za financiranje projekta „ePrescription and Automation for a Safe Management of Cytostatistics”, zaključenog u sklopu programa eTEN, o transeuropskim telekomunikacijskim mrežama, kao drugo, Obavijesti Komisije Ares (2017) 4790311 od 2. listopada 2017., kojom se šalje obavijest o terećenju br. 3241712708 i, kao treće, obavijesti o terećenju br. 3241712708 te, s druge strane, zahtjev na temelju članka 272. UFEU-a kojim se traži da se Komisijin zahtjev za povrat sredstava proglasi neosnovanim kao i protutužba kojom se od tužitelja zahtijeva povrat iznosa koji je neopravdano isplaćen provedbom tog Sporazuma.

Izreka

1. Odbija se tužba koju je podnio BTC Srl.

2. Društvu BTC nalaže se da Europskoj komisiji isplati glavnicu od 380 989,49 eura, uvećanu za zatezne kamate po stopi od 3,50 % računajući od 17. studenoga 2017. do potpune isplate tog iznosa.

3. Društvo BTC snosit će vlastite troškove kao i troškove Europske komisije.

(1) SL C 42, 5. 2. 2018.
Presuda Općeg suda od 20. rujna 2019. – Jinan Meide Casting protiv Komisije

(predmet T-650/17) (1)

(„Damping - Provedbena uredba (EU) br. 2017/1146 - Uvoz lijevanog pribora za cijevi s navojem, od temperiranog lijevanog željeza, podrijetlom iz Narodne Republike Kine, koji proizvodi društvo Jinan Meide Castings Co., Ltd. - Konačna antidampinška pristojba - Nastavak postupka nakon djelomičnog poništenja Provedbene uredbe (EU) br. 430/2013 - Članak 2. stavak 7. točka (a) stavci 10. i 11. Uredbe br. (EZ) br. 1225/2009 (koji je postao članak 2. stavak 7. točka (a) stavci 10. i 11. Uredbe (EU) 2016/1036) - Uobičajena vrijednost - Primjerena usporedba - Neusporediva vrsta proizvoda - Članak 3. stavci 1. do 3. i članak 9. stavci 4. i 5. Uredbe br. 1225/2009 (koji su postali članak 3. stavci 1. do 3. i članak 9. stavci 4. i 5. Uredbe 2016/1036) - Utvrđivanje štete”)

(2019/C 406/31)

Jezik postupka: engleski

Stranke

Tužitelj: Jinan Meide Casting Co. Ltd (Jinan, Kina) (zastupnici: R. Antonini, E. Monard i B. Maniatis, odvjetnici)

Tuženik: Europska komisija (zastupnici: J.-F. Brakeland, M. França i N. Kuplewatzky, agenti)

Predmet

Zahtjev na temelju članka 263. UFEU-a kojim se traži poništenje Provedbene uredbe Komisije (EU) 2017/1146 od 28. lipnja 2017. o ponovnom uvođenju konačne antidampinške pristojbe na uvoz lijevanog pribora za cijevi s navojem, od temperiranog lijevanog željeza, podrijetlom iz Narodne Republike Kine, koji proizvodi društvo Jinan Meide Castings Co., Ltd (SL 2017., L 166, str. 23.).

Izreka

1. Poništava se Provedbena uredba Komisije (EU) 2017/1146 od 28. lipnja 2017. o ponovnom uvođenju konačne antidampinške pristojbe na uvoz lijevanog pribora za cijevi s navojem, od temperiranog lijevanog željeza, podrijetlom iz Narodne Republike Kine, koji proizvodi društvo Jinan Meide Castings Co., Ltd.

2. Europskoj komisiji nalaže se snošenje troškova.

(1) SL C 374, 6. 11. 2017.
C 413/43

Presuda Općeg suda od 24. rujna 2019. – Rumunjska protiv Komisije

(predmet T-391/17) (1)

(„Institucijsko pravo - Europska građanska inicijativa - Zaštita nacionalnih i jezičnih manjina - Jačanje kulturne i jezične raznolikosti - Djelomična registracija - Načelo dodjeljivanja - Izostanak očitog nepostojanja Komisijinih zakonodavnih ovlasti - Obveza obrazlaganja - Članak 5. stavak 2. UEU-a - Članak 4. stavak 2. točka (b) Uredbe (EU) br. 211/2011 - Članak 296. UFEU-a”)

(2019/C 413/50)

Jezik postupka: rumunjski

Stranke

Tužitelj: Rumunjska (zastupnici: R. Radu, C.-M. Florescu, E. Gane i L. Lițu, a zatim C.-M. Florescu, E. Gane, L. Lițu i C.-R. Canțăr, agenti)

Tuženik: Europska komisija (zastupnici: H. Krämer, L. Radu Bouyon i H. Stancu, agenti)

Intervenijent u potporu tuženiku: Mađarska (zastupnici: M. Fehér, G. Koós i G. Tornyai, agenti)

Predmet

Zahtjev na temelju članka 263. UFEU-a za poništenje Odluke Komisije (EU) 2017/652 od 29. ožujka 2017. o predloženoj građanskoj inicijativi pod nazivom „Minority SafePack – one million signatures for diversity in Europe” (SL 2017., L 92, str. 100.)

Izreka

1. Tužba se odbija.

2. Rumunjska će snositi vlastite troškove i troškove Europske komisije, uključujući troškove postupka privremene pravne zaštite.

3. Mađarska će snositi vlastite troškove.

(1) SL C 269, 14. 8. 2017.
Presuda Općeg suda od 10. travnja 2019. — Njemačka protiv Komisije

(predmet T-229/17) (1)

(„Usklađivanje zakonodavstva - Uredba (EU) br. 305/2011 - Uredba (EU) br. 1025/2012 - Građevni proizvodi - Usklađene norme EN 14342:2013 i EN 14904:2006 - Obveza obrazlaganja”)

(2019/C 187/74)

Jezik postupka: njemački

Stranke

Tužitelj: Savezna Republika Njemačka (zastupnici: u početku T. Henze i J. Möller, zatim J. Möller, agenti, uz sudjelovanje M. Winkelmüller, F. van Schewick i M. Kottmann, odvjetnici)

Tuženik: Europska komisija (zastupnici: u početku G. Zavvos i C. Hermes, zatim C. Hermes i M. Huttunen, agenti)

Intervenijent u potporu tužitelju: Republika Finska (zastupnik: S. Hartikainen, agent)

Predmet

Zahtjev na temelju članka 263. UFEU-a za poništenje, na prvome mjestu, odluke Komisije (EU) 2017/133 od 25. siječnja 2017. o zadržavanju s ograničenjem u Službenom listu Europske unije upućivanja na usklađenu normu EN 14342:2013 „Drvene podne obloge: značajke, ocjena sukladnosti i označivanje” u skladu s Uredbom (EU) br. 305/2011 Europskog parlamenta i Vijeća (SL 2017., L 21, str. 113.), na drugome mjestu, odluke Komisije (EU) 2017/145 od 25. siječnja 2017. o zadržavanju s ograničenjem u Službenom listu Europske unije upućivanja na usklađenu normu EN 14904:2006 „Površine sportskih terena — Površine u zatvorenom prostoru za višenamjensku sportsku uporabu — Specifikacija” u skladu s Uredbom (EU) br. 305/2011 Europskog parlamenta i Vijeća (SL 2017., L 22, str. 62.), na trećem mjestu, Komunikacije Komisije od 10. ožujka 2017. u okviru provedbe Uredbe (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (SL 2017., C 76, str. 32.), u dijelu u kojem se odnosi na usklađene norme EN 14342:2013 i EN 14904:2006, na četvrtom mjestu, Komunikacije Komisije od 11. kolovoza 2017. u okviru provedbe Uredbe br. 305/2011 (SL 2017., C 267, str. 16.), u dijelu u kojem se odnosi na usklađene norme EN 14342:2013 i EN 14904:2006, na petom mjestu, Komunikacije Komisije od 15. prosinca 2017. u okviru provedbe Uredbe br. 305/2011 (SL 2017., C 435, str. 41.), u dijelu u kojem se odnosi na usklađene norme EN 14342:2013 i EN 14904:2006, te, na šestom mjestu, Komunikacije Komisije od 9. ožujka 2018. u okviru provedbe Uredbe br. 305/2011 (SL 2018., C 92, str. 139.), u dijelu u kojem se odnosi na usklađene norme EN 14342:2013 i EN 14904:2006.

Izreka

1. Tužba se odbija.

2. Savezna Republika Njemačka snosit će svoje troškove i troškove Europske komisije.

3. Republika Finska snosit će svoje troškove.

(1) SL C 195, 19. 6. 2017.
1.

Europskoj komisiji nalaže se da Ethniko Kentro Erevnas kai Technologikis Anaptyxis (EKETA) plati, kao prvo, iznos od 19 522,57 eura koji odgovara prihvatljivim troškovima osoblja, uvećan za pripadajuće neizravne troškove i zatezne kamate po stopi od 3,50 % koje na taj iznos teku počevši od 12. svibnja 2017. do njegove potpune isplate, kao drugo, zateznih kamata na iznos od 2 950 eura po stopi od 3,50 %, koje se obračunavaju počevši od 12. svibnja 2017. do 28. studenoga 2017. i, kao treće, zateznih kamata na iznos od 8 988,21 eura po stopi od 3,50 %, koje se obračunavaju počevši od 12. svibnja 2017. do isplate tog iznosa 2. listopada 2017.
2.

Učinci Provedbene odluke 2017/1245 i Odluke 2018/778 održavaju se na snazi u pogledu društva Alkarim for Trade and Industry do datuma isteka roka za žalbu odnosno, u slučaju podnošenja žalbe u tom roku, do eventualnog odbijanja žalbe.